钦定古今图书集成/理学汇编/字学典/第160卷 > 《明屠隆考槃馀事》 > 《笔格》
## 钦定古今图书集成/理学汇编/字学典/第160卷 > 《明屠隆考槃馀事》 > 《笔格》

玉笔格，有山形者，有卧仙者，有旧玉子母猫，长六七
寸，白玉作母，横卧为坐，身负六子，起伏为格。有纯黄
纯黑者，有黑白杂者。有黄黑为玳瑁者，因玉玷污，取
为形体，扳附眠抱诸态，绝佳，真奇物也。铜者，有鏒金
双螭，挽格精甚。有古铜十二峰头为格者，有单螭起
伏为格者。窑器有哥窑三山五山者，制古色润。有白
定卧花哇，莹白精巧。木者有老树，根枝蟠曲万状，长
止五六七寸，宛若行龙，鳞角爪牙悉备，摩弄如玉，诚
天牛笔格。有棋楠沉速不俟人力者，尤为难得。石者
有峰岚起伏者，有蟠屈如龙者，以不假斧凿为妙。